ஜம்மு இராஜ்ஜியத்தை ராஜா ஜம்பு லோச்சன் கி.மு.14 ஆம் நூற்றாண்டில் நிறுவியதாக வரலாற்று வல்லுனர்களும் உள்ளூர் வாசிகளும் நம்புகின்றனர், அவர் ஒரு முறை வேட்டையாடி சென்ற பொது, தாவி நதிக்கரையோரம் ஒரு ஆடும் ஒரு சிங்கமும் ஒரே இடத்தில் தண்ணீர் பருகுவதைக் கண்டார். தாகத்தை தீர்த்துக்கொண்ட பிறகு, இரு விலங்குகளும் தமது பாதையில் சென்றன. ராஜா வியப்படைந்தார், வேட்டையாடுவதை விட்டு விட்டு, அவரது நண்பர்களிடம் திரும்பிச் சென்றார். அவர் பார்த்ததை அப்படியே ஒப்புவித்தார், மேலும் அருகாமையில் இருந்துகொண்டே ஒரு ஆடும் சிங்கமும் தண்ணீர் பருக வேண்டும் என்றால், அந்த இடம் அமைதியின் உறைவிடமாகவே இருக்க வேண்டும் என்று கூறினார். இந்த இடத்தில் ஒரு அரண்மனையை அமைத்து அதனை சுற்றி ஒரு நகரத்தையும் எழுப்ப வேண்டும் என்று ராஜா கட்டளையிட்டார். "ஜம்பு-நகர்" என்று பெயருடைய அந்த நகரம் இப்பொழுது "ஜம்மு" என்று அழைக்கப்படுகிறது. ஜம்பு லோச்சன் ராஜா பஹு லோச்சனின் சகோதரர் ஆவார், அவரே தாவி நதிக்கரையில் ஒரு அரணை கட்டியவர். பஹு கோட்டை ஜம்முவில் காணப்படும் வரலாற்றுப் புகழ் வாய்ந்த ஒரு இடமாகும்.

இந்த நகரம் புகழ்வாய்ந்த " மகாபாரதத்தில்" இடம்பிடித்து உள்ளது. ஜம்மு நகரிலுருந்து 20 மைல் தொலைவில் உள்ள அக்னூர் என்ற இடத்தில், தொல்பொருள் ஆய்வாளர்கள் செய்த அகழ்வாராய்ச்சி ஜம்மு, ஹரப்பா நாகரீகத்தை சேர்ந்து இருந்தது என்பதை உறுதிப்படுத்துகிறது. 

மௌரியர்கள், குசானர்கள் மற்றும் குப்தர்கள் காலத்திலிருந்த பொருட்களும் ஜம்முவில் காணப்படுகின்றது. 480 கி.பி.க்கு பிறகு, கபிசா முதல் காபுல் வரை ஹெப்தலைட்டுகள் இந்த பகுதியை ஆண்டுவந்தனர். அவர்களுக்குப் பிறகு கி.பி.565 முதல் 670 ஆண்டுகள் வரை, குசானர்கள் ஆண்டனர், அதற்குப் பின் சாகி வம்சத்தினர் கி.பி. 670 முதல் முந்தைய 1000 ஆண்டுகள் வரை ஆண்டு வந்தனர், பிறகு சாகி வம்சத்தினரை கஜினிகல் அழித்தனர். 

தைமூர் முற்றுகையிட்ட இடங்களில் ஜம்முவும் ஒன்று. முகலாயர்கள், பின் சீக்கியர்கள், அதனையடுத்து ஆங்கிலேயர்கள் என்று கண்ட ஜம்மு, நிறைய மாற்றங்களை சந்தித்தத்து. இந்தியப் பிரிவினைக்குப் பிறகு, ஜம்மு காஷ்மீர் போருக்குப் பின் இந்தியாவின் அங்கமாயிற்று

19 ஆம் நூற்றாண்டில் டோக்ரா ராஜ்புத் ராஜ்ஜியத்தின் ஒரு பகுதியாக, ஜம்மு மகாராஜா ரஞ்சித் சிங்கின் கட்டுப்பாட்டில் வந்தது. மேலும் பின்னாளில் சீக்கிய சாம்ராஜ்ஜியமாக மாறியது.

அதன் பின்னர், வெகு விரைவிலேயே மகாராஜா ரஞ்சித் சிங், குலாப் சிங் ஜியை அரசராக நியமித்தார். மகாராஜா ரஞ்சித் சிங்கின் இறப்புக்கு பிறகு, சீக்கிய சாம்ராஜ்ஜியமான பஞ்சாபை கிழக்கிந்திய கம்பெனியினர் கைப்பற்றினர், அதன் பின்னர், கிழக்கிந்திய நிறுவனத்தின் ஆணையின்படி, மகாராஜா துலீப் சிங் இங்கிலாந்து அழைத்து செல்லப்பட்டார். பஞ்சாபின் ஏனைய பகுதிகளை போரிட்டு கைப்பற்றிய பிறகு உடனடியாக மலைப்பகுதிகளையும் கைப்பற்ற வழிதெரியாமல், ஆங்கிலேயர்கள் சத்லெஜ் நதிக்கு வடக்கே உள்ள ஜம்மு மற்றும் காஷ்மீர் பகுதிகளை நன்கு ஆட்சி செய்யக்க்கூடியவர், மகாராஜா குலாப் சிங், என்பதை அறிந்து கொண்டனர். ஆனால் இதற்கு பதிலாக அவர் ரொக்கமாக ரூபாய் 75 லட்சங்கள் கொடுக்க வேண்டிய நிலை ஏற்பட்டது, ஏன் என்றால் சீக்கிய சாம்ராஜ்ஜியத்திற்கு ஒப்பந்தப் படி கப்பம் செலுத்த வேண்டியதாக இருந்தது. மகாராஜா குலாப் சிங், ஜம்மு மற்றும் காஷ்மீர் சாம்ராஜ்ஜியத்தை இவ்வாறு நிறுவியராக கருதப்படுகிறார்.

1947 ஆம் ஆண்டில், இந்தியப் பிரிவினையின் பொழுது, ஜம்மு மற்றும் காஷ்மீரின் மகாராஜா ஹரி சிங் ஆவார், அவரும் ஏனைய இளவரசர்கள் தமது விருப்பபடி நடந்துகொள்ள அனுமதி வழங்கப் பெற்றிருந்தார்கள், அல்லது விருப்ப பட்டால் தனியான செயல் படவும் வழி இருந்தது, ஆனால் புவியஈயல் மற்றும் இனப்பிரிவு சார்ந்த காரணங்களுக்காக இந்தியாவுடன் இணைவதே மேலாக இருக்கும் என்றும் அறிவுரை வழங்கப் பெற்றிருந்தார்கள்.

நவராத்திரி பண்டிகை (செப்டம்பர்-அக்டோபர்)
மாவட்டங்கள்
ஜம்முவின் வரலாறு
ஜிரி மேலா (அக்டோபர்-நவம்பர்)